****

**จดหมายข่าว**  
**งานจัดเก็บรายได้**องค์การบริหารส่วนตำบลหนองบัวบาน อำเภอจัตุรัส จังหวัดชัยภูมิ  
**ประจำปีงบประมาณ 2562**

**เดือน ตุลาคม 2561 ถึง เดือน ธันวาคม 2561**



ขอเชิญชำระภาษีบำรุงท้องที่   ภาษีโรงเรือนและที่ดิน  ภาษีป้าย  ประจำปี  2562  ณ สำนักงานองค์การบริหารส่วนตำบลหนองบัวบาน อำเภอจัตุรัส จังหวัดชัยภูมิ 36130

ด้วย ใกล้ถึงกำหนดเวลาที่ต้องยื่นแบบแสดงรายการเพื่อชำระภาษีประจำปี  2562  จึงประกาศให้เจ้าของทรัพย์สินตั้งอยู่ในเขต  องค์การบริหารส่วนตำบลหนองบัวบาน ซึ่งอยู่ในข่ายต้องชำระภาษี  ไปยื่นแบบแสดงรายการและชำระภาษีประจำปี 2562  ดังนี้

1. ภาษีโรงเรือนและที่ดิน  กำหนดยื่นแบบ (ภ.ร.ด.2) ตั้งแต่ เดือนมกราคม – เดือน กุมภาพันธ์  2562 ชำระภาษีภายใน  30 วัน  นับแต่วันถัดจากวันที่ได้รับการแจ้งการประเมิน
2. ภาษีป้าย  กำหนดยื่นแบบ (ภ.ป.1) ตังแต่ เดือนมกราคม – เดือนมีนาคม 2562 ชำระภาษีภายใน15 วัน  นับตั้งแต่วันที่ได้รับการประเมิน
3. ภาษีบำรุงท้องที่  กำหนดยื่นแบบ (ภ.บ.ท.5.) และชำระภาษีตั้งแต่เดือน มกราคม–เดือนเมษายน 2562

4. ค่าธรรมเนียม และใบอนุญาตฯ ค่าใบอนุญาตให้ใช้สถานที่เพื่อประกอบการค้าซึ่งเป็นที่รังเกียจหรืออาจเป็นอันตรายต่อสุขภาพ ยื่นขอออกใบอนุญาตได้ตั้งแต่ มกราคม 2562 เป็นต้นไป

  องค์การบริหารส่วนตำบลหนองบัวบาน   จึงขอให้ท่านที่มีทรัพย์สินที่อยู่ในข่ายต้องชำระภาษี  โปรดไปยื่นแบบและชำระภาษีตามเวลาข้างต้นได้ที่ งานพัฒนาและจัดเก็บรายได้   กองคลัง  องค์การบริหารส่วนตำบลหนองบัวบาน หากพ้นกำหนดแล้วท่านจะมีความผิดและต้องชำระเงินเพิ่มหรือถูกปรับตามที่กฎหมายกำหนด

**** *สอบถามรายละเอียดเพิ่มเติมได้ที่ กองคลังงานจัดเก็บรายได้*

*องค์การบริหารส่วนตำบลหนองบัวบาน*

*โทร/โทรสาร. ๐๔-4056-๐06-79 ต่อ 19*